El carrer ha respost; ara cal que responga la política
Dissabte, al final de la manifestació de la Gran Via de Barcelona, molta gent va coincidir a afirmar que el to de la mobilització havia canviat, per bé. Que s'hi detectava un clima diferent del de les darreres mobilitzacions, un clima que recordava més les jornades del setembre i l'octubre del 2017 que no pas el difícil 2018. Un clima més de construcció republicana, d'inserir en aquest context la lluita per la llibertat dels presos i exiliats que no pas de lluita contra la repressió i prou. I aquesta sensació es va repetir, en realitat va créixer molt, ahir. Amb motiu de la vaga general convocada per la Intersindical-CSC, la mobilització del carrer va ser extraordinària. Les dades expliquen que aquesta ha estat la vaga general més important d'aquests darrers quinze anys, amb un seguiment només superat per l'extraordinària jornada del 3 d'octubre de 2017.
Com va ser la mobilització al carrer?
extraordinària